Άννα του Κατσενελνμπόγκεν (1443-1494)

Η Άννα του Κατζενελνμπόγκεν, γερμ.: Anna von Katzenelnbogen (5 Σεπτεμβρίου 1443 στο Kατσενελνμπόγκεν – 16 Φεβρουαρίου 1494 στο Mάρμπουργκ) από τον Οίκο του Κατσενελνμπόγκεν, ήταν κόρη του Φιλίππου Α΄ κόμη του Kατσενελνμπόγκεν (1402–1479) και της πρώτης συζύγου του Άννας (1408–1471), κόρης του Έμπερχαρντ Δ΄ κόμη της Βυρτεμβέργης. Ήταν η προγιαγιά της Άννα της Κλέβης, 4ης συζύγου του βασιλιά Ερρίκου Η΄ της Αγγλίας.

 Βιογραφία 
Γεννήθηκε στις 5 Σεπτεμβρίου 1443 στην ευγενή οικογένεια Κατσενελνμπόγκεν ως η μοναχοκόρη του Φιλίππου Α΄ κόμη του Κατσενελνμπόγκεν και της πρώτης του συζύγου Άννας της Βυρτεμβέργης. κόρης του Έμπερχαρντ Δ΄ του Νεότερου κόμη της Βυρτεμβέργης και της συζύγου του Ερριέττας, κόμισσας του Moνμπελιάρ. Η Άννα είχε δύο μεγαλύτερα αδέλφια, 1.τον Φίλιππο τον Νεότερο (1427; - 27 Φεβρουαρίου 1453), που νυμφεύτηκε το 1450 με την Οτιλία του Νάσσου-Ζήγκεν, κόρη του Ερρίκου Β' κόμη του Νάσσαου-Ζήγκεν και το 1453 απέκτησαν μία κόρη, την Οτιλία, και 2/τον Έμπερχαρντ (1437 - 1456), κανόνας του καθεδρικού της Κολωνίας, μαχαιρώθηκε στη Μπρυζ της Φλάνδρας.

 Οικογένεια 
Παντρεύτηκε τον Ερρίκο Γ΄ λάντγκραβο της Άνω Έσσης το 1458. Ο Ερρίκος Γ΄ απέκτησε το παρωνύμιο ο Πλούσιος λόγω των εδαφικών κερδών που συνδέονται με τον γάμο, ο οποίος είχε επίσης σημαντικό οικονομικό όφελος, συμπεριλαμβανομένων των προσοδοφόρων εσόδων από τα τελωνεία του Ρήνου. Ο σύζυγός της κληρονόμησε τις ιδιοκτησίες της οικογένειας Kατσενελνμπόγκεν, όταν τα άρρενα μέλη του Οίκου εξέλειπαν μετά το τέλος τού πατέρα της Φιλίππου Α΄ το 1479. Η κομητεία του Kατσενελνμπόγκεν περιήλθε στο λαντγκραβάτο της Έσσης, το οποίο κυβερνούσε εκείνη την εποχή ο σύζυγός της Ερρίκος Γ' της Έσσης στο Μάρμπουργκ, όταν αυτός εξαγόρασε τα κληρονομικά δικαιώματα της εγγονής τού Φιλίππου Α΄, Oτιλίας.

Το ζεύγος απέκτησε τα εξής τέκνα:
 Φρειδερίκος (απεβ. νήπιο).
 Λουδοβίκος Γ΄ (Νοέμβριος 1461 - 2 Ιουλίου 1478), απεβ. 17 ετών.
 Γουλιέλμος Γ΄ (1471–1500), λάντγκραβος της Άνω Έσσης(Μάρμπουργκ). ο μόνος γιος που έφτασε στην ενηλικίωση, διαδέχθηκε τον πατέρα του το 1498. Νυμφεύτηκε την Ελισάβετ των Βίττελσμπαχ, κόρη του Φιλίππου εκλέκτορα του Παλατινάτου. Ο Γουλιέλμος Γ΄ δεν είχε νόμιμο κληρονόμο, και ο τίτλος πέρασε στον εξάδελφό του, Γουλιέλμο Β' λάντγκραβο της Έσσης, γιο του Λουδοβίκου Β' λαντγκράβου της Κάτω Έσσης.
 Ερρίκος (γενν. Ιούλιο 1474, απεβ. νέος).
 Ελισάβετ (1466-1523), παντρεύτηκε το 1482 τον Ιωάννη Ε' κόμη του Νάσσαου-Ζήγκεν.
 Γουλιέλμος Α΄ του Νάσσαου-Ντίλενμπουργκ.
 Γουλιέλμος Α΄ της Οράγγης ο Σιωπηλός. Morby, John. Dynasties of the World: a chronological and genealogical handbook (Oxford, U.K.: Oxford University Press, 1989), page 135.
 Ματθίλδη (1473-1524), παντρεύτηκε το 1489 τον Ιωάννη Β' δούκα του Κλέβης.
 Ιωάννης Γ΄ της Κλέβης.
 Άννα της Κλέβης, παντρεύτηκε τον Ερρίκο Η΄ των Τυδώρ της Αγγλίας. 

 Το τέλος και η ταφή 
Η Άννα απεβίωσε στις 16 Φεβρουαρίου 1494 από αδιευκρίνιστα αίτια, σε ηλικία 50 ετών στο Μάρμπουργκ. Η εξόδιος ακολουθία της έγινε στην εκκλησία της Αγίας Ελισάβετ, όπου ο σύζυγός της τάφηκε σχεδόν οκτώ χρόνια αργότερα.

 Αναφορές 

 Πηγές 
 Boltanski, Ariane (2006). Les ducs de Nevers et l'État royal: genèse d'un compromis (περίπου 1550 - περίπου 1600) (στα γαλλικά). Librairie Droz Α.Ε
 Ward, A.W.; Prothero, G.W.; Leathes, Stanley, eds. (1934). The Cambridge Modern History. Vol. XIII. Cambridge University Press.

Κατηγορία:Ευγενείς του Παλατινάτου